Jänkkäjärvi (Ylitornio, Lohijärvi)

Jänkkäjärvi on Lapissa Ylitorniolla Lohijärven kylän lähellä sijaitseva järvi.

 Maantietoa 
Järven pinta-ala on 10,4 hehtaaria, se on 1,0 kilometriä pitkä ja 250 metriä leveä. Se sijaitsee Harjujärven eteläpuolella ja Jänkkävaaran lounaispuolella. Järvi on lähes kokonaan kasvamassa umpeen. Kuivina kausina sen keskellä on pieni avoveden kaistale, mutta korkean veden aikana sillä on kaksi laajempia avoveden aluetta. Sen rantaviivan pituus on 2,6 kilometriä ja sen rannat ovat kosteikkoista suomaata. Järvi on autio erämaajärvi, jonne lähimmät tiet sijaitsevat Jänkkävaaran länsirinteillä.

 Luontoarvoja 
Jänkkäjärvi muodostaa yhdessä Lylyjärven kanssa Jänkkäjärvi–Lylyjärvi- vesilintujen suojelualueen (145 hehtaaria, 920162). Lylyjärvi sijaitsee Jänkkävaaran itäpuolella. Molemmissa järvissä vesialuetta reunustaa laajat saraniityt ja suoalueet ja järvet ovat matalina kasvamassa umpeen. Järvillä pesii muun muassa haapana, jouhisorsa, kuikka, pikkulokki, tukkasotka ja uivelo.Jokimäki, Jukka & Kaisanlahti-Jokimäki, Marja-Liisa: Lapin tärkeät lintualueet (PDF), Arktisen keskuksen tiedotteita 61, Lapin yliopisto & Erweko Oy, 2015, , s.40–43

Järvi on ruskeavetinen, lievästi rehevöitynyt järvi, jonka vedenväri johtuu humuksesta ja veteen liuenneesta raudasta. Veden happipitoisuudet ovat alhaiset ja veden happamuustasot ovat suojärville tyypillisen happamat.Lapin lintuvesityöryhmä: Lapin lintuvedet – suojelun, hoidon ja käytön järjestäminen (julkaisu 393), , Lapin Ympäristökeskus, 2005, s.57–60

 Vesistösuhteet 
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Kuijasjoen valuma-alueella (67.99), jonka Lylyjoen valuma-alueeseen (67.996) se kuuluu. Järven vedenpinnan korkeus on 117,3 metriä mpy. Järven pohjoisrantaan on johdettu ojitettujen metsäsoiden kuivatusojat. Niiden mukana laskevat siihen vetensä myös Vaattojärvi ja Onkijärvi. Järven laskujoki Jänkkäjoki lähtee järven eteläpäästä ja se yhtyy ensin yli kahden kilometrin päässä Lylyjokeen, joka vuorostaan yhtyy Mellasjärvestä alkavaan Mellajokeen, joka yhtyy Kuijasjokeen ja tämä laskeekin lopuksi Lohijärveen.

 Historiaa 
Vuoden 1986 peruskartassa oli merkitty ympäröivien metsien suo-ojitukset punaisella varausvärillä. Ennen niitä metsäalueet olivat lähes koskemattomia. Vain Vaattojärven ja Onkijärven purot laskivat Jänkkäjärveen.

 Lähteet 

Luokka:Kuijasjoen valuma-alue
Luokka:Botin luomat artikkelit
Luokka:Ylitornion järvet
Luokka:Korkeusjärjestelmän muutoskohde1